ΚΑΝΟΝΙΣΜΟΣ (ΕΚ) αριθ. 1154/98 ΤΟΥ ΣΥΜΒΟΥΛΙΟΥ της 25ης Μαΐου 1998 για την εφαρμογή των ειδικών καθεστώτων ενθάρρυνσης της προστασίας των δικαιωμάτων των εργαζομένων και της προστασίας του περιβάλλοντος, που προβλέπονται στα άρθρα 7 και 8 των κανονισμών (ΕΚ) αριθ. 3281/94 και (ΕΚ) αριθ. 1256/96 για την εφαρμογή των πολυετών συστημάτων γενικευμένων δασμολογικών ποσοστώσεων όσον αφορά ορισμένα βιομηχανικά και γεωργικά προϊόντα καταγωγής των αναπτυσσόμενων χωρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑIΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 αυτής,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

(1) ότι τα άρθρα 7 και 8 των κανονισμών (ΕΚ) αριθ. 3281/94 (4) και (ΕΚ) αριθ. 1256/96 (5) προβλέπουν ότι από 1ης Ιανουαρίου 1998 είναι δυνατόν να παραχωρηθούν ειδικά καθεστώτα ενθάρρυνσης με τη μορφή πρόσθετων προτιμήσεων στις αναπτυσσόμενες χώρες, τις οποίες αφορούν οι ως άνω κανονισμοί 7 ότι, προς αυτόν το σκοπό, το Συμβούλιο άρχισε επανεξέταση του θέματος με βάση τις εκθέσεις που του υπέβαλε η Επιτροπή σχετικά με τα αποτελέσματα των αναλύσεων που πραγματοποιήθηκαν στο πλαίσιο της Διεθνούς Οργάνωσης Εργασίας (ΔΟΕ), του Παγκόσμιου Οργανισμού Εμπορίου (ΠΟΕ), του Οργανισμού Οικονομικής Συνεργασίας και Ανάπτυξης (ΟΟΣΑ) και του Διεθνούς Οργανισμού για την Τροπική Ξυλεία (ΙΤΤΟ) για τις σχέσεις μεταξύ του εμπορίου και των δικαιωμάτων των εργαζομένων, αφενός, και του εμπορίου και του περιβάλλοντος, αφετέρου 7

(2) ότι, βάσει της ανωτέρω επανεξέτασης, τα αποτελέσματα των διεθνών συνομιλιών σχετικά με τις κοινωνικές και περιβαλλοντικές ρήτρες ενθαρρύνουν τη θέσπιση, στο πλαίσιο αναπτυξιακής προοπτικής, ενός θετικού μηχανισμού που θα ενθαρρύνει την τήρηση των διεθνών κοινωνικών και περιβαλλοντικών κανόνων 7

(3) ότι τα ειδικά καθεστώτα ενθάρρυνσης, που προβλέπονται στα άρθρα 7 και 8 κανονισμών (ΕΚ) αριθ. 3281/94 και (ΕΚ) αριθ. 1256/96 ανταποκρίνονται σε αυτόν το στόχο 7

(4) ότι αυτά τα ειδικά καθεστώτα ενθάρρυνσης θα πρέπει να μπορούν να παραχωρηθούν στις δικαιούχους χώρες του καθεστώτος γενικευμένων δασμολογικών προτιμήσεων 7 ότι επίσης το ίδιο θα πρέπει να συμβεί και στους τομείς, για τους οποίους οι εν λόγω χώρες υπάγονται ενδεχομένως στο μηχανισμό διαβάθμισης 7 ότι, εντούτοις, δεν θα πρέπει να συμβαίνει το ίδιο στους τομείς, οι οποίοι υπόκεινται στο μηχανισμό που προβλέπεται στο άρθρο 5 παράγραφος 1 των προαναφερθέντων κανονισμών (ΕΚ) αριθ. 3281/94 και (ΕΚ) αριθ. 1256/96, διότι εξαιρούνται για λόγους ανταγωνιστικής ικανότητας, ανεξαρτήτως του επιπέδου ανάπτυξης της ενδιαφερόμενης χώρας 7

(5) ότι, σύμφωνα με το άρθρο 7 παράγραφος 1 των προαναφερθέντων κανονισμών (ΕΚ) αριθ. 3281/94 και (ΕΚ) αριθ. 1256/96, το πλεονέκτημα του ειδικού καθεστώτος ενθάρρυνσης της προστασίας των δικαιωμάτων των εργαζομένων παραχωρείται αποκλειστικά και μόνον στις χώρες που υποβάλλουν γραπτώς σχετικό αίτημα και αποδεικνύουν ότι έχουν θεσπίσει νομοθεσία, στην οποία ενσωματώνεται το περιεχόμενο των κανόνων των συμβάσεων αριθ. 87 και 98 της Διεθνούς Οργάνωσης Εργασίας (ΔΟΕ) σχετικά με την εφαρμογή των αρχών του δικαιώματος συλλογικής οργάνωσης και διαπραγμάτευσης και της σύμβασης αριθ. 138 σχετικά με την κατώτατη ηλικία για την έναρξη απασχόλησης 7

(6) ότι το πλεονέκτημα του ειδικού καθεστώτος ενθάρρυνσης της προστασίας των δικαιωμάτων των εργαζομένων θα πρέπει να περιορίζεται σε χώρες ή, σε ορισμένες περιπτώσεις, σε τομείς της παραγωγής που όντως έχουν λάβει μέτρα συμμόρφωσης προς τις εν λόγω συμβάσεις της ΔΟΕ 7 ότι, κατά συνέπεια, πρέπει να προβλεφθεί η δυνατότητα εφαρμογής του ειδικού καθεστώτος σε ορισμένους τομείς αλλά όχι σε άλλους 7

(7) ότι, σύμφωνα με το άρθρο 8 παράγραφος 1 των κανονισμών (ΕΚ) αριθ. 3281/94 και (ΕΚ) αριθ. 1256/96, το πλεονέκτημα του ειδικού καθεστώτος ενθάρρυνσης της προστασίας του περιβάλλοντος παραχωρείται αποκλειστικά και μόνον στις χώρες που υποβάλλουν σχετικό αίτημα και αποδεικνύουν ότι έχουν θεσπίσει νομοθεσία, στην οποία ενσωματώνεται το περιεχόμενο των κανόνων του Διεθνούς Οργανισμού για την Τροπική Ξυλεία (ΙΤΤΟ) 7

(8) ότι για τις αιτήσεις για την παραχώρηση των ειδικών καθεστώτων ενθάρρυνσης στον κοινωνικό και περιβαλλοντικό τομέα πρέπει να ακολουθείται η διαδικασία της δημοσίευσης ούτως ώστε οι ενδιαφερόμενοι να έχουν τη δυνατότητα να διατυπώσουν τις απόψεις τους 7 ότι η απόφαση για την παραχώρηση ή μη των ειδικών καθεστώτων πρέπει να λαμβάνεται αφού η Επιτροπή εξετάσει σε βάθος τις αιτήσεις και κατόπιν ευνοϊκής γνωμοδότησης της Επιτροπής Γενικευμένων Προτιμήσεων 7

(9) ότι η λειτουργία των ειδικών καθεστώτων ενθάρρυνσης της προστασίας των δικαιωμάτων των εργαζομένων πρέπει να εξασφαλίζεται με την πιστοποίηση, εκ μέρους των αρχών των δικαιούχων χωρών, της συμμόρφωσης των προϊόντων προς τους ανωτέρω κανόνες και με την εφαρμογή μεθόδων διοικητικής συνεργασίας, ανάλογων με αυτές που ισχύουν για τον έλεγχο της καταγωγής 7

(10) ότι, για την πιστοποίηση και τις μεθόδους διοικητικής συνεργασίας που θα θεσπιστούν είναι σκόπιμο να ληφθούν υπόψη οι σχετικές διατάξεις του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 περί θεσπίσεως κοινοτικού τελωνειακού κώδικα (6) 7 ότι, ωστόσο, πρέπει να προβλεφθούν ειδικές διαδικασίες για τη διαφύλαξη των νόμιμων συμφερόντων των εισαγωγέων που χρησιμοποιούν το ειδικό καθεστώς ενθάρρυνσης 7

(11) ότι προκειμένου να επιτευχθεί το καλύτερο δυνατό αποτέλεσμα από την εφαρμογή αυτού του ειδικού καθεστώτος, είναι σκόπιμο να καθοριστεί ένα ελκυστικό περιθώριο προτιμήσεων 7 ότι για τα προϊόντα του παραρτήματος Ι του κανονισμού (ΕΚ) αριθ. 3281/94 ο διπλασιασμός του βασικού προτιμησιακού περιθωρίου μπορεί να ανταποκρίνεται σε αυτόν το στόχο, ενώ για τα προϊόντα του παραρτήματος Ι του κανονισμού (ΕΚ) αριθ. 1256/96 είναι σκόπιμο η προσφορά να καθορισθεί περίπου στο 66 % του βασικού προτιμησιακού περιθωρίου που προβλέπεται για τα γεωργικά προϊόντα, και ότι για τα προϊόντα του παραρτήματος Ι που παρατίθενται στο παράρτημα ΙΙ των κανονισμών (ΕΚ) αριθ. 3281/94 και (ΕΚ) αριθ. 1256/96 είναι σκόπιμο αυτό το περιθώριο να οριστεί στο 25 % και 15 % του δασμού του κοινού δασμολογίου αντίστοιχα 7

(12) ότι, προς το παρόν, οι μόνοι διεθνώς εγκεκριμένοι κανόνες στον τομέα του περιβάλλοντος αφορούν αποκλειστικά τα τροπικά δάση 7 ότι, κατά συνέπεια, το πλεονέκτημα από το ειδικό καθεστώς ενθάρρυνσης της προστασίας του περιβάλλοντος πρέπει να χορηγείται αποκλειστικά για προϊόντα προερχόμενα από τη μεταποίηση τροπικής ξυλείας 7

(13) ότι τα διεθνή κριτήρια στον τομέα της διατήρησης των τροπικών δασών δεν διασφαλίζουν προς το παρόν τον έλεγχο των δασικών εκμεταλλεύσεων 7 ότι, στο παρόν στάδιο φαίνεται προτιμότερο, για την εφαρμογή του ειδικού καθεστώτος ενθάρρυνσης της προστασίας του περιβάλλοντος, να επιλεγεί ένα σύστημα συνολικού εκ των προτέρων ελέγχου κατά χώρα με την επιφύλαξη μεταγενέστερης εφαρμογής της εκ των υστέρων επαλήθευσης, μόλις το επιτρέψουν οι συνθήκες 7 ότι τα πρόσθετα προτιμησιακά περιθώρια που είναι δυνατόν να παραχωρηθούν στο πλαίσιο ενός τέτοιου καθεστώτος μπορεί να είναι τα ίδια με εκείνα που ορίζονται για τον κοινωνικό τομέα 7

(14) ότι, εντούτοις, λόγω της ιδιαίτερης ευαισθησίας των προϊόντων που παρατίθενται στο παράρτημα Ι μέρος 1 των προαναφερθέντων κανονισμών (ΕΚ) αριθ. 3281/94 και (ΕΚ) αριθ. 1256/96, είναι σκόπιμο η πρόσθετη δασμολογική μείωση που προκύπτει από την εφαρμογή των καθεστώτων ενθάρρυνσης για τα εν λόγω προϊόντα να περιοριστεί σε 40 % 7

(15) ότι οι λεπτομέρειες εφαρμογής των διατάξεων του παρόντος κανονισμού βασίζονται στα μέτρα που προβλέπονται στην ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο σχετικά με τη διαχείριση των προτιμησιακών δασμολογικών καθεστώτων, ιδιαίτερα όσον αφορά τον προσδιορισμό και την ευαισθητοποίηση των κυβερνητικών αρχών των δικαιούχων χωρών, την κατάρτισή τους και την ενδεχόμενη οργάνωση ερευνών στις εν λόγω χώρες 7

(16) ότι, στο πλαίσιο της εφαρμογής των νέων πολυετών συστημάτων γενικευμένων δασμολογικών προτιμήσεων, τα οποία πρόκειται να αντικαταστήσουν τα συστήματα που θεσπίστηκαν με τους κανονισμούς (ΕΚ) αριθ. 3281/94 και (ΕΚ) αριθ. 1256/96, είναι σκόπιμο να εξεταστούν οι βελτιώσεις που πρέπει να επέλθουν στο ειδικό καθεστώς για την ενθάρρυνση της προστασίας του περιβάλλοντος, συμπεριλαμβανομένης της δυνατότητας να επεκταθεί το πεδίο εφαρμογής του εν λόγω καθεστώτος, ανάλογα με τα αποτελέσματα της εφαρμογής του παρόντος κανονισμού 7

(17) ότι, υπό ορισμένες συνθήκες, ενδέχεται να είναι σκόπιμο προσωρινά να ανακληθούν, συνολικά ή εν μέρει, τα πλεονεκτήματα που απολαμβάνει μια χώρα δυνάμει των ειδικών καθεστώτων ενθάρρυνσης 7 ότι αυτό συμβαίνει όταν τα δικαιούχα κράτη δεν τηρούν τις υποχρεώσεις τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΤΙΤΛΟΣ I

ΕΙΔΙΚΟ ΚΑΘΕΣΤΩΣ ΕΝΘΑΡΡΥΝΣΗΣ ΤΗΣ ΠΡΟΣΤΑΣΙΑΣ ΤΩΝ ΔΙΚΑΙΩΜΑΤΩΝ ΤΩΝ ΕΡΓΑΖΟΜΕΝΩΝ

Άρθρο 1

Θεσπίζεται το ειδικό καθεστώς ενθάρρυνσης που προβλέπεται στο άρθρο 7 των κανονισμών (ΕΚ) αριθ. 3281/94 και (ΕΚ) αριθ. 1256/96, σύμφωνα με τους όρους και τις λεπτομέρειες εφαρμογής που ορίζονται στον παρόντα τίτλο.

Άρθρο 2

1. Ο προτιμησιακός δασμός που εφαρμόζεται ως προς τα προϊόντα, τα οποία αναφέρονται στο άρθρο 2 παράγραφοι 1, 2 και 3 του κανονισμού (ΕΚ) αριθ. 3281/94 και πληρούν τους όρους του παρόντος τίτλου, μειώνεται κατά ποσό ίσο προς:

- το 15 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 1,

- το 25 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 2,

- το 35 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 3.

2. Ο προτιμησιακός δασμός που εφαρμόζεται ως προς τα προϊόντα, τα οποία αναφέρονται στο άρθρο 2 παράγραφοι 1, 2 και 3 του κανονισμού (ΕK) αριθ. 1256/96 και πληρούν τους όρους του παρόντος τίτλου, μειώνεται κατά ποσό ίσο προς:

- το 10 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 1,

- το 20 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 2,

- το 35 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 3.

3. α) Ο δασμός που εφαρμόζεται ως προς τα προϊόντα, τα οποία απαριθμούνται στο παράρτημα Ι, παρατίθενται στο παράρτημα ΙΙ, μέρος 1 του κανονισμού (ΕΚ) αριθ. 3281/94 και πληρούν τους όρους του παρόντος τίτλου, μειώνεται κατά ποσό ίσο προς το 25 % του δασμού του κοινού δασμολογίου που εφαρμόζεται στο εκάστοτε προϊόν.

β) Ο δασμός που εφαρμόζεται ως προς τα προϊόντα, τα οποία απαριθμούνται στο παράρτημα Ι, παρατίθενται στο παράρτημα ΙΙ, μέρος 1 του κανονισμού (ΕΚ) αριθ. 1256/96, και πληρούν τους όρους του παρόντος τίτλου, μειώνεται κατά ποσό ίσο προς το 15% του δασμού του κοινού δασμολογίου που εφαρμόζεται στο εκάστοτε προϊόν.

4. Η δασμολογική μείωση που αναφέρεται στις προηγούμενες παραγράφους δεν παραχωρείται:

- στις χώρες και τους τομείς που αναφέρονται στο άρθρο 5 παράγραφος 1 των κανονισμών (ΕΚ) αριθ. 3281/94 και (ΕΚ) αριθ. 1256/96,

- στις χώρες που αποκλείονται από το πλεονέκτημα της προτιμησιακής μεταχείρισης, σύμφωνα με το άρθρο 6 των κανονισμών (ΕΚ) αριθ. 3281/94 και (ΕΚ) αριθ. 1256/96.

5. Η εφαρμογή του ειδικού καθεστώτος ενθάρρυνσης δεν δύναται να έχει ως αποτέλεσμα μεταχείριση ευνοϊκότερη από την εφαρμοζόμενη δυνάμει του άρθρου 3 παράγραφος 2 του κανονισμού 1256/96.

Τμήμα 1

Διαδικασία παραχώρησης του ειδικού καθεστώτος

Άρθρο 3

1. Με την επιφύλαξη των επόμενων άρθρων, οι μειώσεις που καθορίζονται στο άρθρο 2 εφαρμόζονται ως προς τα προϊόντα καταγωγής των δικαιούχων χωρών που παρατίθενται στο παράρτημα ΙΙΙ των κανονισμών (ΕΚ) αριθ. 3281/94 και (ΕΚ) αριθ. 1256/96, υπό τον όρο ότι οι αρχές αυτών των χωρών έχουν υποβάλει γραπτή αίτηση στην Επιτροπή, με την οποία ζητούν τη χορήγηση του ειδικού καθεστώτος ενθάρρυνσης, παρέχοντας διευκρινίσεις όσον αφορά:

- την εθνική νομοθεσία τους, στην οποία ενσωματώνεται το περιεχόμενο των κανόνων των συμβάσεων αριθ. 87 και 98 της ΔΟΕ σχετικά με την εφαρμογή των αρχών του δικαιώματος συλλογικής οργάνωσης και διαπραγμάτευσης και της σύμβασης αριθ. 138 της ΔΟΕ σχετικά με την κατώτατη ηλικία για την έναρξη απασχόλησης πρέπει να επισυνάπτεται το πλήρες κείμενο της νομοθεσίας και αυθεντική μετάφραση σε μια από τις γλώσσες της Κοινότητας,

- τα μέτρα που ελήφθησαν προκειμένου να διασφαλιστεί αποτελεσματικά η εκτέλεση και ο έλεγχος αυτής της νομοθεσίας, τους ενδεχόμενους περιορισμούς της εφαρμογής τους κατά τομέα, τις διαπιστούμενες παραβάσεις καθώς και την κατανομή των εν λόγω παραβάσεων κατά τομέα παραγωγής,

- τη δέσμευση της κυβέρνησης της εν λόγω χώρας ότι θα αναλάβει πλήρως τον έλεγχο της εφαρμογής του ειδικού καθεστώτος και τις μεθόδους διοικητικής συνεργασίας που συνδέονται με αυτή.

2. Η Επιτροπή αναγγέλλει, με ανακοίνωση στην Επίσημη Εφημερίδα των Ευρωπαϊκών Κοινοτήτων, ότι κάποια δικαιούχος χώρα έχει υποβάλει σχετική αίτηση και διευκρινίζει ότι οποιοσδήποτε ενδιαφερόμενος έχει τη δυνατότητα να γνωστοποιήσει στην Επιτροπή κάθε χρήσιμη πληροφορία σχετική με την ως άνω αίτηση 7 η Επιτροπή τάσσει την προθεσμία, εντός της οποίας τα ενδιαφερόμενα φυσικά ή νομικά πρόσωπα δύνανται να γνωστοποιήσουν τις απόψεις τους.

Άρθρο 4

1. Η Επιτροπή εξετάζει τις αιτήσεις που υποβάλλουν οι δικαιούχοι χώρες και, αναλόγως του περιεχομένου τους, μπορεί να απευθύνει στις τελευταίες κάθε συμπληρωματικό ερώτημα, το οποίο κρίνει σκόπιμο.

2. Η Επιτροπή αναζητεί οποιαδήποτε πληροφορία θεωρεί απαραίτητη και, εφόσον το κρίνει σκόπιμο, επαληθεύει αυτήν την πληροφορία απευθυνόμενη στα πρόσωπα που αναφέρονται στο άρθρο 3 παράγραφος 2 ή σε κάθε άλλο φυσικό ή νομικό πρόσωπο.

3. Η Επιτροπή δύναται να διενεργεί ελέγχους στις δικαιούχους χώρες και σε συνεργασία με αυτές, προκειμένου να επαληθεύει το σύνολο ή μέρος των πληροφοριών που συλλέγει. Η Επιτροπή ζητεί από τις αρχές της δικαιούχου χώρας να της παράσχουν την αναγκαία συνεργασία κατά τη διενέργεια αυτών των ερευνών. Η Επιτροπή μπορεί να επικουρείται σε αυτά τα καθήκοντά της από τα κράτη μέλη.

4. Η Επιτροπή ολοκληρώνει την εξέταση της αίτησης το αργότερο εντός έτους από την ημερομηνία παραλαβής της αίτησης. Η Επιτροπή δύναται, εφόσον χρειάζεται, να παρατείνει την προθεσμία αυτή και ενημερώνει την επιτροπή του άρθρου 17 του κανονισμού (ΕΚ) αριθ. 3281/94 για τυχόν παράταση.

5. Η Επιτροπή υποβάλλει τα αποτελέσματα της εξέτασής της στην επιτροπή του άρθρου 17 του κανονισμού (ΕΚ) αριθ. 3281/94.

Άρθρο 5

1. Η Επιτροπή αποφασίζει, σύμφωνα με τη διαδικασία του άρθρου 16, είτε να παραχωρήσει το πλεονέκτημα του ειδικού καθεστώτος ενθάρρυνσης στα προϊόντα καταγωγής της αιτούσας χώρας, υπό τον όρο ότι η τελευταία τηρεί τις μεθόδους ελέγχου και διοικητικής συνεργασίας που ορίζονται στα ακόλουθα άρθρα του παρόντος τίτλου ή να μην παραχωρήσει το πλεονέκτημα αυτό, εφόσον κρίνει ότι οι νομοθετικές, εκτελεστικές και ελεγκτικές διατάξεις της αιτούσας χώρας δεν εξασφαλίζουν την αποτελεσματική εφαρμογή των συμβάσεων αριθ. 87, 98 και 138 της ΔΟΕ.

2. Όταν το ειδικό καθεστώς ενθάρρυνσης δεν μπορεί να εφαρμοσθεί σύμφωνα με τις διαδικασίες της παραγράφου 1, η Επιτροπή, σύμφωνα με τη διαδικασία του άρθρου 16, δύναται να αποφασίσει την παραχώρηση του ειδικού καθεστώτος ενθάρρυνσης σε ορισμένους τομείς, εφόσον, κατόπιν της προβλεπόμενης από το άρθρο 4 εξέτασης, κρίνει ότι οι συμβάσεις αριθ. 87, 98 και 138 της ΔΟΕ εφαρμόζονται αποτελεσματικά μόνον σε αυτούς τους τομείς.

3. Η Επιτροπή κοινοποιεί στις αιτούσες χώρες τις αποφάσεις που λαμβάνονται δυνάμει των παραγράφων 1 και 2 καθώς και την ημερομηνία έναρξης ισχύος των αποφάσεων αυτών.

4. Ιδιαιτέρως, όταν η Επιτροπή αποφασίζει να μην παραχωρήσει σε μια χώρα το ειδικό καθεστώς ενθάρρυνσης ή να εξαιρέσει από αυτό ορισμένους τομείς, διευκρινίζει στην αιτούσα χώρα τους λόγους για την εν λόγω απόφασή της, εφόσον ζητηθεί. Ο διάλογος αυτός πραγματοποιείται σε στενό συντονισμό με την επιτροπή του άρθρου 17 του κανονισμού (ΕΚ) αριθ. 3281/94.

Τμήμα 2

Διαδικασία ελέγχου και μέθοδοι διοικητικής συνεργασίας

Άρθρο 6

1. Τα προϊόντα που αναφέρονται στο άρθρο 2 καταγωγής χωρών στις οποίες έχει κοινοποιηθεί απόφαση ότι τους χορηγείται το πλεονέκτημα του ειδικού καθεστώτος, γίνονται δεκτά, από την ημερομηνία έναρξης ισχύος της ως άνω απόφασης, για υπαγωγή στο καθεστώς που προβλέπεται στο άρθρο 2 με την προσκόμιση βεβαίωσης των αρμόδιων αρχών της δικαιούχου χώρας, οι οποίες έχουν δεόντως αναγνωριστεί κατά την εξέταση της αίτησης, στην οποία πιστοποιείται ότι τα εν λόγω προϊόντα και τα κατασκευασμένα συστατικά τους στη χώρα αυτή ή σε χώρα που δικαιούται περιφερειακής σώρευσης κατά την έννοια του άρθρου 72 του κανονισμού (ΕΟΚ) αριθ. 2454/93, κατασκευάστηκαν υπό συνθήκες σύμφωνες με την εθνική νομοθεσία που αναφέρεται στο άρθρο 3 παράγραφος 1 πρώτη περίπτωση, και ως εκ τούτου, δύνανται να υπαχθούν στο ειδικό καθεστώς ενθάρρυνσης.

2. Η βεβαίωση που αναφέρεται στην παράγραφο 1 φέρει, κατά περίπτωση, την ακόλουθη ένδειξη:

«Συμβάσεις αριθ. 87, 98, 138 της ΔΟΕ - άρθρο 7 του κανονισμού (EΚ) αριθ. 3281/94»

«Συμβάσεις αριθ. 87, 98, 138 της ΔΟΕ - άρθρο 7 του κανονισμού (EΚ) αριθ. 1256/96»

και καταχωρείται στη θέση αριθ. 4 του πιστοποιητικού καταγωγής τύπου Α ή στη δήλωση τιμολογίου που προβλέπεται στο άρθρο 90 του κανονισμού (ΕΟΚ) αριθ. 2454/93.

Αυτή η βεβαίωση επικυρώνεται με σφραγίδα της αρχής της δικαιούχου χώρας που αναφέρεται στην παράγραφο 1, σύμφωνα με τις διατάξεις του άρθρου 93 του κανονισμού (ΕΟΚ) αριθ. 2454/93.

3. Προκειμένου για προϊόντα που απαριθμούνται στο παράρτημα ΙΙ μέρος 1 των κανονισμών (ΕΚ) αριθ. 3281/94 και (ΕΚ) αριθ. 1256/96, τα οποία έχουν αποτελέσει αντικείμενο πλήρους διαβάθμισης, το πιστοποιητικό καταγωγής τύπου Α ή η δήλωση τιμολογίου ισχύει μόνον για την εφαρμογή του ειδικού καθεστώτος, αποκλειομένου κάθε άλλου προτιμησιακού πλεονεκτήματος.

Άρθρο 7

1. Οι διατάξεις του άρθρου 81 παράγραφοι 3 έως 6, των άρθρων 84 και 93 έως 95 του κανονισμού (ΕΟK) αριθ. 2454/93 εφαρμόζονται, τηρουμένων των αναλογιών, όσον αφορά τις βεβαιώσεις που αναφέρονται στο άρθρο 6 του παρόντος κανονισμού.

2. Οι αρχές που είναι εξουσιοδοτημένες για την έκδοση των βεβαιώσεων που αναφέρονται στο άρθρο 6 μπορεί να είναι διαφορετικές από εκείνες που είναι εξουσιοδοτημένες για την έκδοση των πιστοποιητικών καταγωγής τύπου Α.

3. Όσον αφορά το άρθρο 94 παράγραφος 5 του κανονισμού (ΕΟΚ) αριθ. 2454/93, η Επιτροπή καταρτίζει μη εξαντλητικό κατάλογο κριτηρίων για τον προσδιορισμό περιπτώσεων βάσιμων αμφιβολιών που μπορεί να προκύψουν για τα ειδικά καθεστώτα ενθάρρυνσης, σε συνεργασία με την επιτροπή του άρθρου 17 του κανονισμού (ΕΚ) αριθ. 3281/94, το αργότερο κατά την έγκριση αίτησης για την παραχώρηση ειδικών προτιμήσεων. Η Επιτροπή δημοσιεύει τον εν λόγω κατάλογο στην Επίσημη Εφημερίδα των Ευρωπαϊκών Κοινοτήτων.

4. α) Οι τελωνειακές αρχές στην Κοινότητα ενημερώνουν την Επιτροπή η οποία δημοσιεύει αμέσως ανακοίνωση στην Επίσημη Εφημερίδα των Ευρωπαϊκών Κοινοτήτων:

- ότι υφίσταται βάσιμη αμφιβολία σχετικά με το δικαίωμα στο ειδικό καθεστώς ενθάρρυνσης, αναφέροντας ρητώς τα προϊόντα, τους παραγωγούς και τους εξαγωγείς για τους οποίους υφίσταται η εν λόγω αμφιβολία, όταν αποστέλλεται η δεύτερη ειδοποίηση που αναφέρεται στο άρθρο 94 παράγραφος 5 του κανονισμού (EΟK) αριθ. 2454/93 της Επιτροπής, και αφορά τα πλεονεκτήματα που παραχωρούνται με αυτόν τον κανονισμό, ή

- ότι ένα συγκεκριμένο προϊόν από συγκεκριμένους παραγωγούς και εξαγωγείς δεν δικαιούται ειδικό καθεστώς ενθάρρυνσης, όταν έχει αποδειχθεί με βάση τη διαδικασία του άρθρου 94 του κανονισμού της Επιτροπής (EOK) αριθ. 2454/93.

β) Το μέρος οιασδήποτε τελωνειακής οφειλής που αντιστοιχεί στα πλεονεκτήματα που παραχωρούνται δυνάμει αυτού του κανονισμού θεωρείται ως μη γεννηθέν, εκτός εάν γεννηθεί μετά από την ημερομηνία δημοσίευσης της ανακοίνωσης που αναφέρεται στο στοιχείο α) και η οφειλή αφορά προϊόν, παραγωγό και εξαγωγέα στον οποίο αναφέρεται συγκεκριμένα η ανακοίνωση, ή εκτός εάν υφίστανται προϋποθέσεις που να δικαιολογούν την εφαρμογή του άρθρου 221 παράγραφος 3 δεύτερη περίοδος του κανονισμού (EOΚ) αριθ. 2913/92 (7).

ΤΙΤΛΟΣ ΙΙ

ΕΙΔΙΚΟ ΚΑΘΕΣΤΩΣ ΕΝΘΑΡΡΥΝΣΗΣ ΤΗΣ ΠΡΟΣΤΑΣΙΑΣ ΤΟΥ ΠΕΡΙΒΑΛΛΟΝΤΟΣ

Άρθρο 8

Εφαρμόζεται το ειδικό καθεστώς ενθάρρυνσης που προβλέπεται στο άρθρο 8 των κανονισμών (ΕΚ) αριθ. 3281/94 και (ΕΚ) αριθ. 1256/96, σύμφωνα με τους όρους και με τις λεπτομέρειες εφαρμογής που ορίζονται στον παρόντα τίτλο.

Άρθρο 9

Ο παρών τίτλος ισχύει για τα προϊόντα που απαριθμούνται στο παράρτημα.

Άρθρο 10

1. Ο προτιμησιακός δασμός που εφαρμόζεται ως προς τα προϊόντα τα οποία αναφέρονται στο άρθρο 2 παράγραφοι 1, 2 και 3 του κανονισμού (ΕΚ) αριθ. 3281/94 και πληρούν τους όρους του παρόντος τίτλου, μειώνεται κατά ποσό ίσο προς:

- το 15 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 1,

- το 25 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 2,

- το 35 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 3.

2. Ο προτιμησιακός δασμός που εφαρμόζεται ως προς τα προϊόντα, τα οποία αναφέρονται στο άρθρο 2 παράγραφοι 1, 2 και 3 του κανονισμού (ΕΚ) αριθ. 1256/96 και πληρούν τους όρους του παρόντος τίτλου, μειώνεται κατά ποσό ίσο προς:

- το 10 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 1,

- το 20 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 2,

- το 35 % του δασμού του κοινού δασμολογίου που εφαρμόζεται ως προς το εκάστοτε προϊόν, για τα προϊόντα του παραρτήματος Ι, μέρος 3.

3. α) Ο δασμός που εφαρμόζεται στα προϊόντα τα οποία απαριθμούνται στο παράρτημα Ι, περιλαμβάνονται στο παράρτημα ΙΙ, μέρος 1 του κανονισμού (ΕΚ) αριθ. 3281/94 και πληρούν τους όρους του παρόντος τίτλου, μειώνεται κατά ποσό ίσο προς 25 % του δασμού του κοινού δασμολογίου που εφαρμόζεται στο εκάστοτε προϊόν.

β) Ο δασμός που εφαρμόζεται στα προϊόντα τα οποία απαριθμούνται στο παράρτημα Ι, περιλαμβάνονται στο παράρτημα ΙΙ, μέρος 1 του κανονισμού (ΕΚ) αριθ. 1256/96 και πληρούν τους όρους του παρόντος τίτλου, μειώνεται κατά ποσό ίσο προς 15 % του δασμού του κοινού δασμολογίου που εφαρμόζεται σrο εκάστοτε προϊόν.

4. Η δασμολογική μείωση που αναφέρεται στις παραγράφους 1 και 2 δεν παραχωρείται:

- στις χώρες και τους τομείς που αναφέρονται στο άρθρο 5 παράγραφος 1 των κανονισμών (ΕΚ) αριθ. 3281/94 και (ΕΚ) αριθ. 1256/96,

- στις χώρες που αποκλείονται από το πλεονέκτημα της προτιμησιακής μεταχείρισης, σύμφωνα με το άρθρο 6 των κανονισμών (ΕΚ) αριθ. 3281/94 και (ΕΚ) αριθ. 1256/96.

5. Η εφαρμογή του ειδικού καθεστώτος ενθάρρυνσης δεν δύναται να έχει ως αποτέλεσμα μεταχείριση ευνοϊκότερη από την εφαρμοζόμενη δυνάμει του άρθρου 3 παράγραφος 2 του κανονισμού (ΕΚ) αριθ. 1256/96.

Τμήμα 1

Διαδικασία παραχώρησης του ειδικού καθεστώτος

Άρθρο 11

1. Με την επιφύλαξη των άρθρων που ακολουθούν, οι μειώσεις που καθορίζονται στο άρθρο 10 εφαρμόζονται ως προς τα προϊόντα καταγωγής των δικαιούχων χωρών που παρατίθενται στο παράρτημα ΙΙΙ των κανονισμών (ΕΚ) αριθ. 3281/94 και (ΕΚ) αριθ. 1256/96, υπό τον όρο ότι οι αρχές των ως άνω χωρών έχουν υποβάλει γραπτή αίτηση στην Επιτροπή, με την οποία ζητούν τη χορήγηση του ειδικού καθεστώτος ενθάρρυνσης, παρέχοντας διευκρινίσεις όσον αφορά:

- την εθνική νομοθεσία τους στην οποία ενσωματώνεται το περιεχόμενο των κανόνων του ΙΤΤΟ 7 πρέπει να επισυνάπτεται το πλήρες κείμενο της νομοθεσίας και αυθεντική μετάφραση σε μιαν από τις γλώσσες της Κοινότητας,

- τα μέτρα που ελήφθησαν για την εφαρμογή αυτής της νομοθεσίας,

- την υποχρέωσή τους να διατηρήσουν τη νομοθεσία αυτή και τα εκτελεστικά μέτρα.

2. Η Επιτροπή αναγγέλλει, με ανακοίνωση στην Επίσημη Εφημερίδα των Ευρωπαϊκών Κοινοτήτων, ότι κάποια δικαιούχος χώρα έχει υποβάλει σχετική αίτηση και διευκρινίζει ότι οποιοδήποτε ενδιαφερόμενο φυσικό ή νομικό πρόσωπο έχει τη δυνατότητα να γνωστοποιήσει στην Επιτροπή κάθε χρήσιμη πληροφορία σχετική με την ως άνω αίτηση 7 η Επιτροπή τάσσει προθεσμία, εντός της οποίας τα ενδιαφερόμενα πρόσωπα δύνανται να γνωστοποιήσουν τις απόψεις τους.

Άρθρο 12

1. Η Επιτροπή εξετάζει τις αιτήσεις που υποβάλλουν οι δικαιούχοι χώρες και, αναλόγως του περιεχομένου τους, επιφυλάσσεται του δικαιώματος να απευθύνει στις τελευταίες κάθε συμπληρωματικό ερώτημα, το οποίο κρίνει σκόπιμο.

2. Η Επιτροπή αναζητεί οποιαδήποτε πληροφορία θεωρεί απαραίτητη και, εφόσον το κρίνει σκόπιμο, επαληθεύει αυτήν την πληροφορία απευθυνόμενη στα πρόσωπα που αναφέρονται στο άρθρο 11 παράγραφος 2 ή σε κάθε άλλο φυσικό ή νομικό πρόσωπο.

3. Η Επιτροπή δύναται να διενεργεί ελέγχους στις αιτούσες χώρες και σε συνεργασία με αυτές, προκειμένου να επαληθεύει το σύνολο ή μέρος των πληροφοριών που συλλέγει. Η Επιτροπή προσφέρει με αυτήν την ευκαιρία τη δυνατότητα στις αρχές της ενδιαφερόμενης δικαιούχου χώρας να της παράσχουν την αναγκαία συνεργασία κατά τη διενέργεια αυτών των ερευνών. Η Επιτροπή μπορεί να επικουρείται σε αυτά τα καθήκοντά της από τα κράτη μέλη.

4. Η Επιτροπή ολοκληρώνει την εξέταση της αίτησης το αργότερο εντός έτους από την ημερομηνία παραλαβής της αίτησης. Η Επιτροπή δύναται, εφόσον χρειάζεται, να παρατείνει την προθεσμία αυτή και ενημερώνει την επιτροπή του άρθρου 17 του κανονισμού (ΕΚ) αριθ. 3281/94 για τυχόν παράταση.

5. Η Επιτροπή υποβάλλει τα αποτελέσματα της εξέτασής της στην επιτροπή του άρθρου 17 του κανονισμού (ΕΚ) αριθ. 3281/94.

Άρθρο 13

1. Η Επιτροπή σύμφωνα με τη διαδικασία του άρθρου 16, αποφασίζει:

- είτε να παραχωρήσει το πλεονέκτημα του ειδικού καθεστώτος ενθάρρυνσης στα προϊόντα καταγωγής της αιτούσας χώρας,

- ή αν κριθεί ότι η νομοθεσία της τελευταίας δεν επαρκεί ώστε να διασφαλίζεται η αποτελεσματική εφαρμογή του περιεχομένου των κανόνων του ΙΤΤΟ, να μην παραχωρήσει το πλεονέκτημα του ειδικού καθεστώτος στην αιτούσα χώρα.

2. Η Επιτροπή κοινοποιεί στις αιτούσες χώρες τις αποφάσεις που λαμβάνονται δυνάμει της παραγράφου 1 καθώς και την ημερομηνία έναρξης ισχύος των αποφάσεων αυτών.

3. Ειδικότερα, όταν η Επιτροπή αποφασίζει να μην παραχωρήσει σε μια χώρα το ειδικό καθεστώς ενθάρρυνσης, διευκρινίζει στην αιτούσα χώρα τους λόγους για την εν λόγω απόφασή της, εφόσον ζητηθεί. Ο διάλογος αυτός πραγματοποιείται σε στενό συντονισμό με την επιτροπή του άρθρου 17 του κανονισμού (ΕΚ) αριθ. 3281/94.

Τμήμα 2

Διαδικασία ελέγχου και μέθοδοι διοικητικής συνεργασίας

Άρθρο 14

1. Τα πιστοποιητικά καταγωγής τύπου Α που εκδίδονται για τα προϊόντα, τα οποία αναφέρονται στο άρθρο 10, καθώς και οι δηλώσεις τιμολογίου που προβλέπονται στο άρθρο 90 του κανονισμού (ΕΟΚ) αριθ. 2454/93 φέρουν, κατά περίπτωση, την ακόλουθη ένδειξη:

- «περιβαλλοντική ρήτρα - άρθρο 8 του κανονισμού (ΕK αριθ. 3281/94»,

- «περιβαλλοντική ρήτρα - άρθρο 8 του κανονισμού (ΕΚ) αριθ. 1256/96».

2. Προκειμένου για προϊόντα που απαριθμούνται στο παράρτημα ΙΙ μέρος 1 των κανονισμών (ΕΚ) αριθ. 3281/94 και (ΕΚ) αριθ. 1256/96, τα οποία έχουν αποτελέσει αντικείμενο πλήρους διαβάθμισης, το πιστοποιητικό καταγωγής τύπου Α ή η δήλωση τιμολογίου ισχύουν μόνον για την εφαρμογή του ειδικού καθεστώτος, αποκλειομένου κάθε άλλου προτιμησιακού πλεονεκτήματος.

ΤΙΤΛΟΣ ΙΙΙ

ΔΙΑΔΙΚΑΣΙΕΣ, ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 15

1. Με την επιφύλαξη του άρθρου 94 παράγραφος 2 δεύτερο εδάφιο του κανονισμού (ΕΟΚ) αριθ. 2454/93 της Επιτροπής, το πλεονέκτημα των ειδικών καθεστώτων ενθάρρυνσης μιας χώρας είναι δυνατόν προσωρινά να αποσυρθεί πλήρως ή εν μέρει, εάν υπάρχουν επαρκή αποδεικτικά στοιχεία, βάσει των οποίων μπορεί να θεωρηθεί ότι η χώρα αυτή δεν τήρησε τις υποχρεώσεις της, κατά την έννοια των άρθρων 3 και 11 του παρόντος κανονισμού. Η εν λόγω πλήρης ή μερική απόσυρση δεν εμποδίζει την ενδεχόμενη εφαρμογή των άρθρων 9 των κανονισμών (ΕΚ) αριθ. 3281/94 και (ΕΚ) αριθ. 1256/96.

2. Η απόφαση για την απόσυρση, που αναφέρεται στην παράγραφο 1, εκδίδεται σύμφωνα με τη διαδικασία του άρθρου 16.

Άρθρο 16

1. Η Επιτροπή επικουρείται από την επιτροπή του άρθρου 17 του κανονισμού (ΕΚ) αριθ. 3281/94.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με την γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

Άρθρο 17

Με βάση ετήσια έκθεση της Επιτροπής, η επιτροπή γενικευμένων προτιμήσεων που έχει συσταθεί δυνάμει του άρθρου 17 του κανονισμού (ΕΚ) αριθ. 3281/94 εξετάζει τα αποτελέσματα των ειδικών καθεστώτων ενθάρρυνσης, συμπεριλαμβανομένης της προόδου που έχουν σημειώσει οι δικαιούχοι χώρες και των μέτρων που εξετάζονται για την αντιμετώπιση δεδηλωμένων ανεπαρκειών. Τα μέτρα αυτά θεσπίζονται σύμφωνα με τις διαδικασίες που προβλέπονται στο άρθρο 16.

Άρθρο 18

Όσον αφορά τα ιδιαίτερα ευαίσθητα προϊόντα που αναφέρονται στο παράρτημα Ι μέρος 1 των κανονισμών (ΕΚ) αριθ. 3281/94 και (ΕΚ) αριθ. 1256/96, η δασμολογική μείωση που προκύπτει από την εφαρμογή του παρόντος κανονισμού δεν μπορεί να υπερβαίνει το 40 %.

Άρθρο 19

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων και παύει να ισχύει την ημερομηνία λήξης της ισχύος των κανονισμών (ΕΚ) αριθ. 3281/94 και (ΕΚ) αριθ. 1256/96.

Οι αποφάσεις που λαμβάνονται δυνάμει του παρόντος κανονισμού παύουν αυτομάτως να ισχύουν κατά την λήξη της ισχύος των κανονισμών (ΕΚ) αριθ. 3281/94 και (ΕΚ) αριθ. 1256/96.

Οι αποφάσεις που λαμβάνονται για την παραχώρηση του ειδικού καθεστώτος ενθάρρυνσης δυνάμει του παρόντος κανονισμού παύουν αυτομάτως να ισχύουν όταν όλα τα πλεονεκτήματα δυνάμει των κανονισμών (ΕΚ) αριθ. 3281/94 και (ΕΚ) αριθ. 1256/96 παύουν να ισχύουν για την εκάστοτε δικαιούχο χώρα.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Μαΐου 1998.

Για το Συμβούλιο

Ο Πρόεδρος

R. COOK

(1) ΕΕ C 360 της 26. 11. 1997, σ. 9.

(2) ΕΕ C 14 της 19. 1. 1998.

(3) ΕΕ C 73 της 9. 3. 1998, σ. 51.

(4) ΕΕ L 348 της 31. 12. 1994, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 998/97 (ΕΕ L 144 της 4. 6. 1997, σ. 13).

(5) ΕΕ L 160 της 29. 6. 1996, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2448/96 (ΕΕ L 333 της 21. 12. 1996, σ. 12).

(6) ΕΕ L 253 της 11. 10. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 75/98 (ΕΕ L 7 της 13. 1. 1998, σ. 3).

(7) ΕΕ L 302 της 19. 10. 1992, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>